# Daniel Mendelsohn

Daniel Mendelsohn (Long Island, Nova York, 1960), és un historiador, assagista, crític, columnista i traductor estatunidenc. També és editor de la New York Review of Books i director de la Fundació Robert B. Silvers, una organització caritativa dedicada a donar suport a escriptors de no ficció.

## Vida i carrera

Mendelsohn va néixer a Nova York i va créixer a Long Island. Va assistir a la Universitat de Virgínia de 1978 a 1982 com a becari d'Echols, graduant-se amb un B.A. summa cum laude en Clàssics. De 1982 a 1985 residí a la ciutat de Nova York, treballant com a assistent de l'empresari d'òpera, Joseph A. Scuro. L'any següent va començar els estudis de postgrau a la Universitat de Princeton, rebent la seva M.A. en 1989 i el seu doctorat el 1994. La seva dissertació, publicada posteriorment com a monografia acadèmica per Oxford University Press, va tractar sobre la tragèdia d'Euripides.
Mentre encara era un estudiant de postgrau, Mendelsohn va començar a escriure ressenyes, opinions i assaigs a publicacions com The New York Times, The Nation i The Village Voice; després de completar el seu doctorat, es va traslladar a Nova York i va començar a escriure a temps complet. Des de llavors, els seus assaigs de crítica sobre llibres, pel·lícules, teatre i televisió han aparegut sovint en nombroses publicacions importants, com The New Yorker. Entre 2000 i 2002 va ser el crític de llibres setmanals de New York Magazine; Les seves ressenyes també han aparegut sovint a The New York Times Book Review.
Mendelsohn és l'autor de diversos llibres, assaigs i articles, incloent el best-seller internacional The Lost: A Search for Six of Six Million.

## Bibliografia destacada

* The Elusive Embrace : Desire and the Riddle of Identity (1999)
* Gender and the City in Euripides' Political Plays (2002)
* The Lost: A Search for Six of Six Million (2006), traduïda al castellà com Los Hundidos, (2019) Editorial Seix Barral
* How Beautiful It Is And How Easily It Can Be Broken: Essays (2008)
* C. P. Cavafy: Collected Poems and C. P. Cavafy: The Unfinished Poems (2009)
* Waiting for the Barbarians: Essays from the Classics to Pop Culture (2012)
* An Odyssey: A Father, a Son, and an Epic (2017), traduïda al castellà com Una Odisea, (2019) Editorial Seix Barral
* Ecstasy and Terror: From the Greeks to Game of Thrones (2019)
* The Bad Boy of Athens: Musing on Culture from Sappho to Spider-Man (2019)

## Referències

* ↑ «Daniel Mendelsohn» (en anglès). [Consulta: 2 març 2019].
* ↑ «Daniel Mendelsohn | Planeta de Libros» (en espanyol europeu). [Consulta: 2 març 2019].
* ↑ «Echols Scholars Program Alumni Class of the 1980's | Undergraduate, U.Va.». Arxivat de l'original el 2021-03-08. [Consulta: 2 març 2019].
* ↑ McGrath, Charles «Robert Silvers's Long Reign at The New York Review of Books» (en anglès). The New York Times, 16-03-2012. ISSN: 0362-4331.
* ↑ «Daniel Mendelsohn» (en anglès). [Consulta: 2 març 2019].
* ↑ ESPECIALS, ELENA HEVIA / ERNEST ALÓS / FRANKFURT / ENVIATS. «Les obres sobre el període nazi centren l'interès a Frankfurt», 13-10-2007. [Consulta: 2 març 2019].
* ↑ «Mendelsohn rescata del olvido a seis parientes víctimas del holocausto en 'Los Hundidos'». [Consulta: 2 març 2019].

## Enllaços externs

* DanielMendelsohn.com
* Interview with Daniel Mendelsohn, Yad Vashem website (anglès)